Benito Leiro Conde

Benito Leiro Conde, nado en Vilanova de Arousa en 1957, é un xornalista e escritor galego.

 Traxectoria 
Estudou Graduado Social na Universidade de Santiago de Compostela. En 1984 gañou un concurso de redacción do concello de Vilanova de Arousa sobre o centenario do nacemento de Julio Camba, e pasou a traballar en El Correo Gallego. En 1990 recibiu o premio nacional de xornalismo Ortega y Gasset canda a Elisa Lois, Xosé A. Pérez e Alfonso Pérez por unha serie de reportaxes sobre o contrabando en Galicia.

Traballou no Xornal Diario de Pontevedra e no Faro de Vigo. Entre 2001 e 2015 foi responsable de Comunicación do Concello de Cambados.

 Obras 
 El Hombre que no quería ser nada, 1986.
 Un lugar tranquilo. Contrabando, droga e corrupción nas rías galegas, 1993.
 A Festa do Albariño. 50 anos na historia de Cambados, 2002.
 Planeta Arousa, 2004.
 El valor de una mujer. Julia Becerra Malvar, 2011 (con Xosé Lois Vila Fariña).
 Julio Camba, un nudista en Vilanova. 2022

Recoñecementos
Premio nacional de xornalismo Ortega y Gasset (1990)
Premio Julio Camba (1999), polo artigo "Un nudista en Vilanova"

 Véxase tamén 
 Ligazóns externas 
 «Julio Camba fue el primer nudista de Vilanova, que se sepa», artigo en La Voz de Galicia, 6 de xuño de 2009.
 «El Planeta Arousa de Leiro», artigo en La Voz de Galicia, 18 de decembro de 2004.

Categoría:Xornalistas de Vilanova de Arousa
Categoría:Escritores de Galicia en lingua castelá
Categoría:Nados en Vilanova de Arousa
Categoría:Nados en 1957
Categoría:Personalidades de Galicia sen imaxes
Categoría:Escritores de Galicia en lingua galega
Categoría:Alumnos da Universidade de Santiago de Compostela